અમારે સહન કરતાં શીખવું પડશે અને અમે સહન કરી રહ્યા છીએ પરંતુ આ મેચ ઘણી કપરી હતી તેમ કહીને મેચ બાદ નેઇમારે ઉમેર્યું હતું કે અમારી હરીફ ટીમ ઉચ્ચ ગુણવત્તા ધરાવતી હતી. વર્લ્ડ કપમાં મેક્સિકોની ટીમ પહેલી વાર બ્રાઝિલ સામે રમી રહી હતી. તેઓ એકેય ગોલ કરી શક્યા ન હતા પરંતુ તેમણે સારી એવી લડત આપી હતી. મેચની પ્રથમ 20 મિનિટ દરમિયાન મેક્સિકોએ ઘણી લડાયક રમત દાખવી હતી પરંતુ ત્યાર બાદ બ્રાઝિલના ખેલાડીઓએ પુનરાગમન કર્યું હતું અને બીજા હાફના અંતિમ તબક્કા સુધી રમત પર પોતાનું વર્ચસ્વ જમાવી દીધું હતું.